Renosterstroop-polisiebeampte aangekeerArgieffoto Chris du Plessis, ‘n ondersoek beampte in ‘n renosterstroopsaak het Vrydag in die Phalaborwa-landdroshof in Limpopo verskyn. “Du Plessis is vroeër die week in hegtenis geneem en van die besit van ongelisensieerde vuurwapens aangekla,” het Paul Ramaloko, woordvoerder van die Valke, gesê. Du Plessis is die senior ondersoekbeampte in ‘n renosterstroopsaak van vier Mosambiekers. Hy het glo nege ongelisensieerde vuurwapens, insluitend ses jaggewere, by hom gehad. Hy sal Dinsdag aansoek doen om borg.